 30kii bishii Disembar 1919kii barasaabku wuxuu soo saaray waraaq cad oo uu ciidammada iyo dadka kaleba ku guubaabinayo inay Wadaadka iyo Daraawiishta ku xeeran la ciribtiro, guud ahaanna wuxuu dadka ugu ballan qaaday in ninkii soo qabta ama soo gacan geliya ama soo dila oo meydkiisa keena dhawr iyo toban nin oo Daraawiish ka mid ahaa oo aan qaarkood madaxda ku jirin, hase ahaatee iyaga u qornaa in laga siin doono lacag abaalgud ah. 